Diari Oficial de la Generalitat Valenciana


Sumari del DOGV 2118, del 06-10-1993 (1993/829351)

DECRET 179/1993, de 28 de setembre, del Govern Valencià, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació.
-----------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/09/28/179/dof/vci/html**

### Dades del document

Número de DOGV
:   2118

Data del DOGV
:   06-10-1993

Secció del DOGV
:   DISPOSICIONS GENERALS

Número del document
:   1993/829351


Data del document
:   28-09-1993

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

Decret 179/1993, de 28 de setembre, del Govern Valencià, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació.  
El Decret 250/1991, de 23 de desembre, del Govern Valencià, va establir el Reglament Orgànic i Funcional de la Conselleria d'Agricultura i Pesca, com a continuació de la reordenació administrativa produïda per l'assignació de les competències en matèria forestal i de protecció d'espècies a la nova Conselleria de Medi Ambient.  
Amb posterioritat, el Decret 7/1993, de 25 de gener, del Govern Valencià, pel qual es modifica l?esmentat Reglament Orgànic i Funcional, pretenia adaptar aquest a la necessària política de racionalització de les estructures de gestió, i reduir unitats administratives però mantenint el nivell de serveis prestats fins a aqueix moment.  
Cal destacar en la present modificació la recuperació de la nova denominació del departament com a Conselleria d'Agricultura, Pesca i Alimentació, més adient a la realitat actual, en què el sistema agroalimentari dels països desenvolupats paulatinament incrementa el pes dels productes agroalimentaris transformats en detriment de la producció agrària pròpiament dita.  
La situació actual obliga a aplicar polítiques públiques íntimament lligades a les activitats productives, la qual cosa comporta una profunda reordenació administrativa que es desenvolupa en4 dues direccions principals: el reagrupament de les estructures organitzatives, de manera que les aproxime als agents econòmics, i la profundització en la territorialització administrativa.  
La primera d'aquestes orientacions es plasma en la creació de quatre noves direccions generals, en substitució de les ja existents, que assumiran les competències de diversos serveis, i en la supressió d'algunes unitats administratives, en aplicació de la imprescindible política d'austeritat pressupostària. En aquest sentit, el nivell directiu de la Conselleria d'Agricultura, Pesca i Alimentació passa a estar integrat per la Secretaria General i les noves direccions generals de Comercialització, Indústries i Relaciones Agràries, d'Estructures Agràries i Desenvolupament Rural, d?Investigació i Tecnologia Agrària, i de Producció Agrària i Pesca.  
Amb aquesta nova estructura del nivell directiu es pretén dotar de major agilitat administrativa a les principals polítiques d'actuació de la conselleria: vertebració del sistema agroalimentari, modernització de les explotacions agràries i desenvolupament rural, major èmfasi en les polítiques d'investigació i transferència de tecnologia agrària al sector i reordenació dels serveis que es presten a l?agricultor.  
D'altra banda, la territorialització comarcal de la Conselleria d'Agricultura, Pesca i Alimentació, iniciada pel Decret de 1991, rep un fort impuls amb la creació del Servei de Promoció Agrària Comarcal, que permetrà coordinar, en estreta col·laboració amb les direccions territorials, les diferents polítiques de gestió que desenvolupa en l'actualitat la conselleria en l?àmbit comarcal.  
Per tot açò, d'acord amb el que disposen els articles 35.f) i 70 de la Llei de la Generalitat Valenciana 5/1983, de 30 de desembre, a proposta del conseller d'Agricultura i Pesca i amb la deliberació prèvia del Govern valencià, en la reunió del dia 28 de setembre de 1993,  
DECRETE  
CAPITOL I   
Dels òrgans superiors de la conselleria  
Article primer  
La Conselleria d'Agricultura i Pesca canvia la seua denominació per la de Conselleria d'Agricultura, Pesca i Alimentació.  
Correspon a la Conselleria d'Agricultura, Pesca i Alimentació, sota la superior direcció del seu titular, i amb el fi d'executar la política del Govern Valencià en matèria d'agricultura, pesca i alimentació, l?exercici de les competències administratives de la Generalitat Valenciana en la dita matèria i s'estructurarà en el seu nivell directiu en els òrgans següents:  
1. La Secretaria General.  
2. Les direccions generals de:  
a) Comercialització, Indústries i Relaciones Agràries.  
b) Estructures Agràries i Desenvolupament Rural.  
c) Investigació i Tecnologia Agrària.  
d) Producció Agrària i Pesca.  
Article segon  
El conseller és la superior autoritat de la conselleria Compta amb totes les competències inherents al seu càrrec i expressament les següents atribucions:  
1. Proposar al Govern Valencià el nomenament i cessament dels alts càrrecs del departament.  
2. Preparar i presentar al Govern Valencià els avantprojectes 'de llei, les propostes d'acords i els projectes de decrets relatius a les qüestions pòpies del departament i ratificar aquests últims una vegada aprovats.  
3.t Formular motivadament l'avantprojecte dels pressuposts de la conselleria.  
4. Exercir la potestat reglamentària en les matèries pròpies de la conselleria en forma d'ordres.  
5. Proposar al Govern Valencià, per a la seua aprovació, la modificació de l?estructura i l?organització de la conselleria.  
6. Executar els acords del Govern Valencià en el marc de les seues competències.  
7. Resoldre en via administrativa els recursos que s'interposen contra resolucions dels òrgans o autoritats de la conselleria, tret de les excepcions que establesquen les lleis.  
8. Resoldre els conflictes d'atribucions que sorgesquen entre els diversos òrgans i autoritats de la conselleria.  
9. Exercir la direcció, iniciativa i inspecció de tots els serveis del departament i l'alta inspecció i altres funcions que li corresponguen, d'acord amb les entitats autònomes, adscrites a aquest.  
10. Disposar les despeses pròpies dels serveis de la conselleria dins dels límits legals i pressupostaris i la proposta de pagament corresponent.  
11. Exercir les facultats ordinàries en matèria de contractació administrativa dins dels límits legals i pressupostaris.  
12. Atorgar o proposar, si escau, les recompenses oportunes i, si és procedent, exercir les potestats disciplinàries i correctives d'acord amb les disposicions vigents.  
13. Qualsevol altra facultat que li atribuesquen les lleis, els reglaments, el Govern Valencià o el President de la Generalitat Valenciana.  
Article tercer  
En cas d'absència, vacant o malaltia del conseller, i tret del que estableix l'article 16.i) de la Llei de Govern Valencià, serà substituït en les seues funciones pel secretari general o per un dels directors generales d'acord amb l?ordre establert en l'article 1.  
Article quart  
Per tal d'assistir el conseller en l?elaboració de la política general de la conselleria, es constitueix un Consell de Direcció que, presidit pel titular del departament, estarà integrat pel secretari general, els directors generals i el cap del seu gabinet. Així mateix, podran assistir a les reunions els caps de servei o d'altres unitats o centres que el conseller estime oportú.  
Article cinquè  
El Gabinet del Conseller, que depèn directament d'ell, és l?òrgan per al seu suport i assistència immediata.  
Depèn també directament del conseller l'Institut de Cooperativisme Agrari Valencià, amb la categoria administrativa de servei i amb les funcions que li atribueix el Decret 45/1984, de 16 d'abril, del Govern Valencià.  
CAPITOL II   
De l'estructura i funcions dels serveis centrals de la conselleria  
Secció primera   
De la Secretaria General  
Article sisè  
El secretari-general, segon òrgan jeràrquic de la Conselleria d'Agricultura, Pesca i Alimentació, proveeix la coordinació dels diferents òrgans de la conselleria en aquelles actuacions que s'hagen de realitzar conjuntament i vetlla per l'eficaç tramitació dels assumptes que hagen d'atendre els serveis que depenguen d'ell i que afecten a la resta, i exercirà les funciones determinades en els articles 74 i 75 de la Llei 5/1983, de 30 de desembre, de Govern Valencià, és a dir:  
1. Exercir la coordinació de les direccions generals i dels serveis territorials de la Conselleria.  
2. Coordinar la. negociació de qualsevol transferència de competències relatives a la conselleria.  
3. Coordinar i elaborar projectes o plans d'actuació i programes de necessitats i els avantprojectes dels pressuposts de la conselleria.  
4. Prestar assistència tècnica al conseller i als directors generals en tot el que es requeresca.  
5. Informar el personal directiu de la conselleria sobre la procedència legal i viabilitat econòmica dels seus programes d'actuació i establir els mitjans d'informació necessaris per a mantenir-lo al corrent de les activitats de la conselleria.  
6. Emetre informe sobre els assumptes que el conseller ha de sotmetre al Govern Valencià o al president de la Generalitat Valenciana.  
7. Proposar la millora i el perfeccionament dels serveis dels diferents centres de la conselleria i vetlar per l?organització i els mètodes de treball, d'acord amb, primordialment, els seus respectius costs i rendiments.  
8. Proposar normes generals sobre adquisició de material i totes les disposicions que afecten el funcionament dels serveis.  
9. Preparar compilacions de les disposicions vigents que afecten la Conselleria, proposar les refoses i revisions de textos legals que es consideren oportunes i tenir cura de les publicacions tècniques, periòdiques o no, de la conselleria.  
10. Dirigir i facilitar la formació d'estadístiques pel que fa a les matèries de competència del Govern Valencià que afecten la conselleria, en col·laboració amb l?Institut Valencià d'Estadística (IVE) o altres organismes que es considere convenient.  
11. Tramitar els nomenaments, les destinacions, les excedències, les jubilacions i els permisos dels funcionaris públics i la resta del personal que preste els seus serveis en la conselleria, d'acord amb les disposicions legals i reglamentàries aplicables.  
12. Realitzar la inspecció de tots els serveis de la conselleria i dur la direcció de tot el personal d'aquesta.  
En els casos d'absència, vacant o malaltia, al secretari general el substituirà en les seues funcions un dels directors generals d'acord amb l'ordre establert en l'article 1.  
Article setè  
Integren la Secretaria General les següents unitats:  
- La Secretaria General Administrativa, amb rang determinat en l'article 79 de la Llei 5/1983, de 30 de desembre, de Govern Valencià, i de la qual dependran el Servei de Gestió Administrativa, el Servei de Gestió Econòmico- pressupostària, el Servei Jurídic i el Servei de Promoció Agrària Comarcal.  
- La Divisió de Planificació i Control.  
- Els serveis territorials, d'acord amb el que disposa la secció primera del capítol III, d'aquest decret.  
Article vuitè  
Els serveis que depenguen de la Secretaria General Administrativa tindran al seu càrrec l?exercici de les següents funcions generals:  
- Al Servei de Gestió Administrativa li corresponen l?estudi i les propostes en matèria de personal pròpies de la Conselleria; estudiar, preparar i formalitzar els expedients de contractació administrativa d'obres, serveis i subministraments; la secretaria de la Junta de Compres; l'arxiu, registre i custòdia de documents; i realitzar les actuacions referents a l'adquisició i arrendament de béns immobles. Li correspon així mateix la gestió dels assumptes generals de la conselleria, tals com règim interior, pare mòbil, inventari, manteniment de les instal·lacions, així com també la tramitació administrativa general.  
- Al Servei de Gestió Econòmico-pressupostària li competeix l?elaboració de l'avantprojecte de pressuposts de la Conselleria, les propostes i tramitacions d'ingressos així com també el seguiment i control sobre aquests i les propostes de pagaments, moviment de fons, provisió de comptes, i l?estudi i la proposta de control dels pressuposts i dels programes d'inversions. Finalment participarà en les propostes que tinguen per finalitat l?obtenció de fons externs a la Generalitat Valenciana.  
- Al Servei Jurídic li correspon informar i, si escau, elaborar les disposicions de caràcter general, convenis i circulars que emanen dels diferents òrgans directius de la Conselleria, així com també emetre qualsevol informe i dictamen jurídic quan ho sol·licite el conseller o altres òrgans de la Conselleria. També li competeix d'informar sobre els recursos que s'interposen davant del conseller o altres òrgans i, si fa el cas, elaborar les propostes de resolució; l?ordenació de la documentació jurídica, i el seguiment de la legislació estatal i d'altres comunitats autònomes; i la resta d'actuacions que, per imperatiu legal, s'imposen en els procediments establerts en la legislació aplicable a les matèries d'agricultura, pesca i alimentació.  
- Al Servei de Promoció Agrària Comarcal li correspon establir els programes de treball de les oficines comarcals agràries i pesqueres, així com també la seua coordinació i el seguiment de les activitats desenvolupades i l'avaluació dels resultats; facilitar a les oficines comarcals agràries i pesqueres les informacions necessàries per a la seua divulgació entre els agricultors; coordinar i organitzar les activitats formatives del personal destinat en les oficines comarcals agràries i pesqueres; avaluar les necessitats econòmiques i de mitjans necessaris en les oficines comarcals agràries i pesqueres, per a desenvolupar les seues activitats i dur a terme les gestions per al subministrament d'aquests.  
Article novè  
Sota la dependència directa del secretari general, la Divisió de Planificació i Control es configura com un òrgan pluridisciplinar que té encomanada la funció d'assessorament i assistència tècnica a la Conselleria, i en especial, al conseller i al secretari general, estructurat en els següents serveis:  
- Servei de Coordinació, Organització i Sistemes d'Informació  
- Servei de Planificació i Supervisió de Projectes.  
- Servei d'Estudis Agraris i Comunitaris.  
Article, deu  
Correspon al Servei de Coordinació, Organització i Sistemes d'Informació la recepció i l'anàlisi dels resultats dels programes dels diversos serveis que depenguen de les direccions generales i l?elaboració de la memòria anual de la Conselleria. En coordinació, si escau, amb els òrgans competents de la Conselleria d'Administració Pública, la realització d'estudis relatius a processos i circuits administratius, normalització de procediments i ingressos, elaboració de manuals de funcions i d'anàlisis funcionals, programació i implantació de sistemes d'informació, organització i supervisió de la relació informativa amb els ciutadans i el perfeccionament tècnic del personal de la conselleria.  
Correspon al Servei de Planificació i Supervisió de Projectes, en relació amb les obres que realitzarà la Conselleria d'Agricultura, Pesca i Alimentació, l?examen dels avantprojectes i projectes d'obres així com també les seues modificacions, fins i tot la seua comprovació aritmètica, i demanaran els aclariments, les ampliacions de dades, els estudis o les rectificacions que creguen oportuns i exigirà l?esmena o esmenat per si mateix els defectes observats; la vigilància del compliment de les normes reguladores en la matèria i farà complir les prevencions contingudes en les normes sobre contractació administrativa i en les d'ordenació, regulació i coordinació dels criteris tècnics i, en general, totes les funcions que li atribuesca la legislació de contractes de les administracions públiques.  
Al Servei d'Estudis Agraris i Comunitaris li correspon recopilar, analitzar i proporcionar als òrgans directius la informació socio-econòmica adequada per a la política agrària, així com també organitzar l?estadística agrària valenciana, tant per al propi ús com en compliment dels acords amb altres institucions. En relació amb la política agrària comunitària les seues funciones són: seguiment, recopilació i coordinació de la informació; impuls i coordinació de les publicacions de la conselleria i l?organització i la custòdia dels fons bibliogràfics i de dades, i la proposta de la contractació o de la realització dels estudis tècnics necessaris per al millor coneixement del sector agrari valencià. Quant a la coordinació institucional, li correspon l?organització, la convocatòria i la secretaria de la Comissió Departamental d'Actuacions Externes.  
Secció segona   
De les direccions generals  
Article onze  
Són funcions de les direccions generals de la Conselleria d'Agricultura, Pesca i Alimentació:  
1. Disposar de tot el que concerneix al règim intern dels serveis de la seua direcció i resoldre els respectius expedients sempre que no siga facultat privativa del conseller.  
2. Dirigir i gestionar els serveis i resoldre els assumptes que li assigne aquest reglament o que el conseller o el secretari general li encomane.  
3. Vigilar, fiscalitzar i supervisar el funcionament de totes les dependèncias al seu càrrec.  
4. Proposar al conseller la resolució que estime pertinent en assumptes que siguen de la seua competència i la tramitació dels quals corresponga a la direcció general.  
5. Establir el règim intern de les oficines que depenguen d'ell.  
6 Elevar anualment al conseller un informe sobre funcionament, cost i rendiment dels serveis al seu càrrec.  
Secció tercera   
De la Direcció General de Comercialització, Indústries i Relacions Agràries  
Article dotze  
A la Direcció General de Comercialització, Indústries i Relacions Agràries li correspondrà el desenvolupament i l?execució de la política de la Conselleria en matèria de comercialització, industrialització, política agroalimentària i control de qualitat dels productes, així com també relaciones agràries, i la gestió dels auxilis econòmics d?àmbit autonòmic, estatal i comunitari corresponents a aquesta.  
Particularment tindrà al seu càrrec l?exercici de les funcions i competències en matèria d'indústries agroalimentàries; ordenació de l?oferta; denominacions d'origen i altres modalitats de protecció; i les relacionades amb les corporacions previstes en la Llei 23/1986, de 24 de desembre, així com també altres organitzacions i òrgans públics representatius del sector agrari l?àmbit territorial del qual no excedesca el de la Comunitat4Valenciana.  
L?adscripció a la Conselleria d'Agricultura, Pesca i Alimentació de l?Institut Valencià de Foment de la Qualitat Agroalimentària, a què es refereix la disposició addicional vuitena de la Llei 7/1991, de 28 de desembre, de Pressuposts de la Generalitat Valenciana per a l?exercici de 1992, es desenvoluparà per mitjà de la Direcció General de Comercialització, Indústries i Relacions Agràries. A aquest efecte, la direcció de l?Institut Valencià de Foment de la Qualitat Agroalimentària correspondrà al director general de Comercialització, Indústries i Relacions Agràries i aquest exercirà les funcions del seu govern i administració.  
Article tretze  
Per al desenvolupament d'aquestes funcions, la Direcció General de Comercialització, Indústries i Relacions Agràries s'estructura en els següents serveis:  
- Servei de Promoció i Control de la Qualitat dels Productes Agroalimentaris, al qual corresponen les acciones de millora i promoció de la qualitat; i denominacions d'origen, específiques i genèriques en productes agroalimentaris, industrials i artesanals.  
- Servei d'Indústries Agràries i Ordenació de Mercats, al qual correspon l'aplicació de les mesures relacionades amb l?organització, el foment i la millora de les indústries agroalimentàries; les acciones derivades de polítiques sectorials; l?ordenació i funcionament del Registre d?Indústries Agroalimentàries; l'aplicació de mesures dirigides a adaptar l?oferta a les exigències del mercat: organitzacions de productors agraris, normes comunes de qualitat i contractació de productes agraris; i l'anàlisi del funcionament i l?elaboració de propostes per a aconseguir l?equilibri dels mercats agraris.  
- Servei de Relacions Agràries, al qual se li assignen les funcions en matèria de relacions amb les corporacions previstes en la Llei 23/1986, de 24 de desembre, que estableix les bases del règim jurídic de les cambres agràries; la coordinació de les relacions amb les organitzacions professionals agràries, així com també amb altres organitzacions i òrgans públics representatius del sector agrari i les seues mancomunitats per a la prestació de serveis d'interès general agrari.  
Secció quarta   
De la Direcció General d'Estructures Agràries i Desenvolupament Rural  
Article catorze  
A la Direcció General d'Estructures Agràries i Desenvolupament Rural, li correspon el desenvolupament i l?execució de la política de la Conselleria en matèria de política d'estructures agràries, reforma i desenvolupament agrari, i desenvolupament rural així com també l?optimació en la utilització dels recursos naturals.  
Article quinze  
Per al desenvolupament d'aquestes funcions la Direcció General d'Estructures Agràries i Desenvolupament Rural disposarà dels següents serveis:  
- Servei de Projecció i Direcció d'Obres, al qual correspon el desenvolupament i gestió dels diferents plans d'obres que executa la Direcció General, la redacció d'instruccions tècniques que garantesquen l'adequada projecció i direcció de les dites obres, el control del seu compliment, el seguiment de l'execució, i la recepció, la liquidació i proposta de lliurament d'aquestes.  
- Servei d'Infrastructures i Recursos Hidràulics, al qual correspon el desenvolupament i l'aplicació de les actuacions de la Conselleria en matèria de regadius i racionalització de l?ús de l'aigua, així com també la participació en òrgans de cooperació hidràulica. Així mateix, li correspon les actuacions en matèria de concentració parcel·laria, arrendaments rústics i histèrics i la tramitació d'altres actuacions que es deriven de l'execució de la legislació de reforma i desenvolupament agrari.  
- Servei de Desenvolupament Rural i Ajudes Estructurals, al qual correspondrà l'estudi i la gestió de les actuacions de desenvolupament rural pel que fa a les zones d?agricultura de muntanya i desfavorides, tant específiques de la direcció general com realitzades en coordinació amb altres òrgans de l'administració; l'estudi i gestió de les actuacions de reforestació de terres abans agrícoles; l'estudi, la instrumentalització i la gestió de les ajudes estructurals comunitàries i nacionals, així com també el desenvolupament i la gestió d'altres instruments legals d'actuació en matèria de política d'estructures i modernització d'explotacions.  
Secció cinquena   
De la Direcció General d?Investigació i Tecnologia Agrària  
Article setze  
A la Direcció General d?Investigació i Tecnologia Agrària li correspon el desenvolupament i l?execució de la política de la conselleria en matèria d'investigació, experimentació, capacitació i transferència de tecnologia, així com també els laboratoris agrari s.  
L'adscripció a la Conselleria d'Agricultura, Pesca i Alimentació de l?Institut Valencià d'Investigacions Agràries, prevista en l'article primer de la Llei de la Generalitat Valenciana 4/1991, de 13 de març, es desenvoluparà per mitjà de la Direcció General d'Investigació i Tecnologia Agrària.  
Article disset  
Per al desenvolupament d'aquestes funcions la Direcció General d?Investigació i Tecnologia Agrària s'estructura en els següents serveis:  
- Servei de Transferència 4e Tecnologia Agrària, al qual correspon el foment de la transferència de tecnologia agrària i, en particular, la divulgació de la informació tècnica i formació professional agrària; l?organització de cursos, conferències i demostracions sobre tècniques agrícoles; l?experimentació agrària sobre tècniques d'interès en cada zona d'influència; el suport a la investigació, així com també la detecció de problemes susceptibles de ser considerats com a necessitats d'investigació i experimentació del sector.  
- Laboratori Agroalimentari, al qual correspon l'anàlisi relacionat amb l?ús agrícola d'aigües i sols; l'anàlisi del material vegetal dels conreus en relació amb les seues necessitats nutritives; la verificació de la qualitat dels productes agroalimentaris, així com també la detecció d'additius prohibits i contaminants que els siguen perillosos; les anàlisis per al seguiment i control dels nivells de contaminació dels recursos mediambientals per substàncies d'ús agrícola; el registre i autorització dels laboratoris privats que es dediquen a aquestes matèries i l?expedició de certificats oficials d'anàlisi.  
Secció sisena   
De la Direcció General de Producció Agrària i Pesca  
Article divuit  
A la Direcció General de Producció Agrària i Pesca li correspon la proposta, el desenvolupament i l?execució de la política de la conselleria en matèria d'ordenació, desenvolupament, protecció i millora de les produccions agrícoles, ramaderes i pesqueres, així com també la formació i capacitació professional marítimo-pesquera, inclosa la gestió dels auxilis econòmics d'àmbit autonòmic, estatal i comunitari que hi corresponguen  
Article dinou  
Per al desenvolupament d'aquestes funcions, la Direcció General de Producció Agrària i Pesca s'estructura en els següents serveis:  
- Servei de Producció Vegetal, al qual correspon la programació i l?execució de les activitats tècniques derivades de l?ordenació i foment de les produccions agràries i inclourà mesures de reestructuració i reconversió de conreus; l'anàlisi i la gestió de les accions encaminades a aconseguir les millores dels conreus en el marc de la normativa comunitària; les funcions quant a l'adequació i el suport als mitjans de producció i la introducció d'innovacions relacionades amb aquests, incloent l'avaluació de noves tècniques de conreus; la cobertura de danys climatològics mitjançant estudis, propostes i concessió de subvencions dirigides a fomentar la contractació d'assegurances agràries; la valoració i instrumentació de les ajudes econòmiques en els danys produïts per catàstrofes meteorològiques; l?exercici de les funcions administratives en relació amb els registres de conreus i plantacions.  
- Servei de Producció i Sanitat Animal, al qual correspon l?ordenació, desenvolupament i control sanitaris de les explotacions ramaderes, nuclis zoològics, animals i indústries d'eliminació de cadàvers; el control i foment de la racionalització de l?ús dels recursos i dels sistemes emprats en la producció animal; el disseny i l?execució de programes i campanyes per a la prevenció, la lluita, el control i la supressió de malalties dels animals i la protecció dels animals de granja; la vigilància sanitària de les explotacions ramaderes, centres agrícoles i indústries connexes; el control del moviment pecuari i l?elaboració de la informació epizootiològica; i el seguiment, la recopilació i l'anàlisi de la normativa comunitària en matèria ramadera.  
- Servei de Sanitat i Certificació Vegetal, al qual correspon la vigilància de camps i collites per a la detecció d'agents nocius; la prevenció i lluita contra agents nocius; el foment de l'agricultura compatible amb el medi ambient tot incloent la planificació de la lluita dirigida i integrada; l?experimentació i el control dels mitjans de defensa fitosanitaris; la proposta de normativa per a l?ús correcte de plaguicides; la gestió del Registre d'Establiments i Serveis Plaguicides; la gestió de Registre Oficial de Productors, Comerciants i Importadors de Vegetals; l?ordenació del procés de producció del material vegetal de reproducció i flor tallada, incloent el control, la certificació i la inspecció del procés comercial; la recomanació de varietats i assaigs de valor agronòmics en el material vegetal de reproducció; i les funcions derivades dels registres de Productors de Plantes de Viver, de Comerciants de Llavors i Plantes de Viver i de Productors de Flor Tallada.  
- Servei de Pesca, al qual correspon les actuacions d'ordenació, desenvolupament i protecció de la pesca, fins i tot les reserves marines, en aigües interiors, del marisqueig i de l'aqüicultura; els estudis i l?experimentació en aquestes matèries; el control, la inspecció i la defensa dels recursos pesquers; les competències sobre l?ordenació del sector pesquer; i les funcions quant a la formació i l?ensenyament nàutic i pesquer.  
L'Institut Politècnic Marítimo-pesquer del Mediterrani s'adscriu a la Conselleria d'Agricultura, Pesca i Alimentació per mitjà d'aquest Servei de la Direcció General de Producció Agrària i Pesca. Els seus òrgans de govern es regiran pel que disposa el Decret 100/1990, de 25 de juny, del Govern Valencià.  
CAPITOL III  
De l'organització territorial de la Conselleria d'Agricultura, Pesca i Alimentació  
Article vint  
Per a la gestió desconcentrada de les seues competències, la Conselleria d'Agricultura, Pesca i Alimentació s'organitza territorialment en serveis territorials i en oficines comarcals.  
Secció primera   
Dels serveis territorials  
Article vint-i-u  
En cadascuna de les tres províncies de la Comunitat Valenciana existirà un servei territorial que gestionarà les competències que se li atribuesquen en matèria agrària, ramadera i pesquera en el seu respectiu àmbit territorial.  
Article vint-i-dos  
Els serveis territorials dependran orgànicament del secretari general i funcionalment d'aquest i dels directors generals en les matèries de les seues respectives competències, sense perjudici de la superior autoritat del conseller d'Agricultura, Pesca i Alimentació.  
Article vint-i-tres  
Al front de cada servei territorial hi haurà un director que dirigirà i coordinarà les diferents seccions i unitats administratives, vetlarà pel seu correcte funcionament adoptant les mesures que calguen, i exercirà totes aquelles facultats que li deleguen o li assignen el conseller d'Agricultura, Pesca i Alimentació, el secretari general i els directors generals de la Conselleria d'Agricultura, Pesca i Alimentació.  
Article vint-i-quatre  
Per al millor compliment de les seues funcions, el director de cada servei territorial tindrà el suport d'un subdirector, amb nivell orgànic de cap de servei, que realitzarà aquelles funcions que el director li encomane.  
Secció segona  
De les oficines comarcals de la Conselleria d'Agricultura, Pesca i Alimentació  
Article vint-i-cinc  
Es creen les oficines comarcals de la Conselleria d'Agricultura, Pesca i Alimentació com unitats administratives, territorialment desconcentrades, orgànicament adscrites a la Secretaria General, per mitjà dels serveis territorials, i funcionalment dependents d'aquella i de les direccions generals. La planificació i coordinació de la seua activitat s'efectuarà per la Secretaria General mitjançant el Servei de Promoció Agrària Comarcal.  
Article vint-i-sis  
Corresponen a les oficines comarcals de la Conselleria d'Agricultura, Pesca i Alimentació les funcions d'informació i assistència a agricultors, la seua formació i capacitació, la tramitació d'expedients, si fa el cas, i la informació dels seus centres directius superiors.  
Article vint-i-set  
El conseller d'Agricultura, Pesca i Alimentació, mitjançant ordre, determinarà la denominació, les seus i l?àmbit territorial de les oficines comarcals, concretarà el seu àmbit de funcions i les estructurarà orgànicament, sense perjudici de les competències que en aquesta matèria tinga atribuïdes la Conselleria d'Administració Pública.  
DISPOSICIONS ADDICIONALS  
Primera  
Les referències que les disposicions vigents facen a la Conselleria d'Agricultura i Pesca o a qualsevol dels seus òrgans s'entendran com si corresponguen a la Conselleria d'Agricultura, Pesca i Alimentació quan es tracte d'alguna de les funcions o matèries a què es refereix l'article 1 d'aquest decret.  
Segona  
Les mencions que en les disposicions vigents es facen quant a les direccions generals de Pesca i Relacions Agràries, de Desenvolupament Agrari, d'Innovació i Promoció Agrària i de Producció i Indústries Agràries s'entendran que es refereixen a la Direcció General de Comercialització, Indústries i Relacions Agràries, Direcció General d'Estructures Agràries i Desenvolupament Rural, Direcció General d?Investigació i Tecnologia Agrària i Direcció General de Producció Agrària i Pesca.  
DISPOSICIO TRANSITORIA  
Per al que resta de l'exercici pressupostari de 1993, la comptabilització de la gestió dels crèdits dels programes pressupostaris afectats per aquesta remodelació conservarà la mateixa codificació comptable pressupostària. Així mateix, els actes de simple execució material seguiran sent competència del mateix centre directiu que fins la data els realitzava, sense perjudici que els actes de gestió comptable pressupostària s'autoritzen pels òrgans competents pel que fa a la matèria.  
DISPOSICIO DEROGATORIA  
Queda derogat expressament el Reglament Orgànic i Funcional de la Conselleria d'Agricultura i Pesca aprovat pels Decrets del Govern Valencià 250/1991, de 23 de desembre, i 7/1993, de 25 de gener, i totes les altres normes d'igual o inferior rang que s'oposen a allà establert en aquest decret.  
DISPOSICIONS FINALS  
Primera  
El Conseller d'Agricultura, Pesca i Alimentació dictarà totes les disposicions que requeresca l'aplicació i desenvolupament d'aquest decret.  
Segona  
Aquest decret entrarà en vigor l?endemà de la seua publicació al Diari Oficial de la Generalitat Valenciana.  
València, 28 de setembre de 1993.  
El President de la Generalitat Valenciana,   
JOAN LERMA I BLASCO  
El Conseller d'Agricultura, Pesca i Alimentació,   
JOSE MARIA COLL COMIN


Còpia Permalink ELI